V: Hoe gemaak met eiendom na my pa se dood?
My pa is onlangs oorlede sonder ’n boedel. My ma wil hê die huis moet op my naam geplaas word omdat sy tans in die Noord-Kaap bly in ’n ander eiendom. Hoe werk die regsproses rondom die oordra van eiendom in ‘n situasie soos ons s’n?
Deur: .14 April 2020 1180 keer gelees
Die antwoord sal afhang van of jou ouers binne of buite gemeenskap van goedere getroud was. Indien hulle buite gemeenskap van goedere getroud was, en jou pa het sonder ’n testament gesterf, is die intestate-erfreg van toepassing en sal jou ma ’n kindsdeel (R250 000) van die boedel erf, en jy as kind die res.
Indien jou ouers binne gemeenskap van goedere getroud was en jou pa sonder ’n testament gesterf het, behoort een halwe onverdeelde aandeel in die eiendom reeds aan jou ma. Jou pa se een halwe onverdeelde aandeel in die gemeenskaplike boedel vererf dan ook ingevolge die intestate-erfreg. Jou ma sal ’n kindsdeel erf en jy as kind die res van die boedel. Met die afhandeling van die boedel kan jou ma ’n afstanddoening van haar erfenis uit die boedel onderteken en kan jou pa se gedeelte van die eindom op jou naam oorgedra word vanuit die boedel. Indien hulle binne gemeenskap van goedere getroud was, kan ’n koopooreenkoms tussen jou en jou ma gesluit word in terme waarvan haar halwe onverdeelde aandeel in die eiendom aan jou oorgedra word.
Jou ma sal nie haar onverdeelde aandeel aan jou kan skenk nie, want skenkingsbelasting van 20% sal dan van toepassing wees. Die prosedures is ingewikkeld en jy sal n prokureur moet raadpleeg om jou met hierdie aspek te help.
*Geskryf deur Butch van Blerk, direkteur: Bill Tolken Hendrikse Ingelyf, van Bellville, Kaapstad.
Zimbabwiese regering bied glo weer vergoeding vir grondgrype
Cele: Plaasveiligheid is ernstige kwessie
Ingonyama-trust word vasgevat
Wolseley: Mans wat vuurwapen op boer rig, nog soek
Plaasmoorde: AfriForum eis Ramaphosa se ingryping
Plaasaanvalle: DA verwys ‘giftige uitlatings’ na MRK